Diari Oficial de la Generalitat Valenciana


Sumari del DOGV 8007, del 24-03-2017 (2017/2423)

Extracte de la Resolució de 15 de març de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al programa de Foment d'ocupació per a la contractació de persones joves qualificades (AVALEM JOVES), en el marc del Sistema Nacional de Garantia Juvenil.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/2423


Data del document
:   15-03-2017

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 15 de març de 2017, del director general del Servei Valencià d'Ocupació i Formació, per la qual es convoquen per a l'exercici 2017 les subvencions destinades al programa de Foment d'ocupació per a la contractació de persones joves qualificades (AVALEM JOVES), en el marc del Sistema Nacional de Garantia Juvenil. [2017/2423]  
BDNS (identif.): 339230.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
   
Primer. Beneficiaris i condicions  
Qualsevol ocupador de naturalesa jurídica privada, inclosos els treballadors autònoms, amb àmbit d'actuació a la Comunitat Valenciana, que contracten persones joves majors de 16 anys que tinguen una qualificació professional reconeguda pel sistema de formació professional per a l'ocupació o del sistema educatiu i figuren inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana per mitjà d'un contracte indefinit inicial i després de la publicació d'aquest extracte.  
   
Segon. Objecte  
Aquesta convocatòria té per objecte la concessió de subvencions per a fomentar la contractació indefinida inicial de persones joves qualificades que figuren inscrites en el fitxer del Sistema Nacional de Garantia Juvenil en l'àmbit territorial de la Comunitat Valenciana.  
   
Tercer. Bases reguladores  
Ordre 2/2016, de 20 de maig, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores del programa de Foment d'ocupació per a la contractació de persones joves qualificades (AVALEM JOVES), en el marc del Sistema Nacional de Garantia Juvenil, publicada en el Diari Oficial de la Generalitat Valenciana de 27 de maig de 2016.  
   
Quart. Quantia  
1. Les subvencions es finançaran per un import global màxim de 2.000.000 ?.  
2. La quantia de la subvenció ascendirà a 7.926,24 ?, per al cas de contractes indefinits inicials a jornada completa (9.907,80 ?, en el cas de contractació de dones o de joves amb diversitat funcional). Els contractes indefinits a temps parcial de com a mínim 30 hores setmanals seran subvencionables amb reducció proporcional de la quantia de l'ajuda.  
   
  
Cinqué. Termini de presentació de sol·licituds  
El termini per a la presentació de sol·licituds s'iniciarà l'endemà de la publicació d'aquest extracte en el Diari Oficial de la Generalitat Valenciana i finalitzarà el 31 d'octubre de 2017. Amb caràcter addicional a aquest termini general, les sol·licituds hauran de presentar-se en el termini específic de dos mesos comptadors des de la contractació objecte de la subvenció.  
  
València, 15 de març de 2017.- El director general del SERVEF: Enric Nomdedéu i Biosca.